Përleshje vdekjeprurëse mes Izraelit të militantëve palestinezë
Të paktën tre izraelitë dhe 20 palestinazë u vranë në përleshjet më vdekjeprurëse në Gaza.
Forcat izraelite dhe militantët në Gaza kanë kryer sulme vdekjeprurëse kundër njëri-tjetrit gjatë ditëve të fundit. Militantët palestinezë goditën me raketa Izraelin, ndërsa ushtria izraelite bombardoi disa objektiva në Gaza. Izraeli thotë se ka interceptuar shumicën e raketave, por të paktën tre izraelitë janë vrarë nga sulmet me raketa. Ndërkohë, njoftohet se afro 20 palestinezë janë vrarë, përfshirë një anëtar të Hamasit, i cili kishte dërguar fonde nga Irani në Gaza. Izraeli ka paralajmëruar për sulme të tjera "masive" përgjatë vijës bregdetare palestineze. Korrespondentja e Zërit të Amerikës, Zlatica Hoke sjellë hollësitë. Numri i të vdekurve u rrit të dielën në të dy anët e kufirit mes Izraelit dhe Gazës. Mes të vrarëve njoftohet se është edhe komandanti i Hamasit Hamed Ahmed Al-Khodary, të cilin Izraeli e ka fajësuar për transferim fondesh nga Irani tek militantët në Gaza. Al-Khodary u vra në makinën e tij nga një sulm izraelit, i pari i këtij lloji që nga viti 2014. Ushtria e Izraelit thotë se më shumë se 600 raketa janë hehdur në drejtim të Izraelit jugor që nga e premtja dhe se Izraeli ka sulmuar 260 objektiva të lidhura me grupet militante Hamas dhe Xhihadi Islamik. , tha Jonathan Conricus, zëdhënës i ushtrisë izraelite. Përleshjet në kufi janë më seriozet që prej një vale luftimesh në nëntor të vitit të kaluar. Zyrtarët izraelitë thonë se vala e fundit e dhunës filloi kur një anëtar i grupit Xhihadi Islamik sulmoi me snajper trupat izraelite. Xhihadi Islamik e akuzon Izraelin për vonesat në zbatimit e një marrëveshjeje mirëkuptimi që kishte për qëllim t’i jepe fund të dhunës dhe lehtësimin e bllokadës ekonomike ndaj Gazës. Kryeministri izraelit Benjamin Netanjahu tha të dielën se ai urdhëroi ushtrinë të vazhdonte sulmet kundër grupeve militante në Gaza. Shtetet e Bashkuara thonë se Izraeli ka të drejtë të mbrojë territorin e tij. , u shpreh Sekretari i Shtetit Mike Pompeo. Përleshjet më të fundit kufitare izraelito-palestineze përkojnë me fillimin e muajit të Ramazanit dhe përgatitjet e Izraelit për festimin e Ditës së Pavarësisë së tij.